Diari Oficial de la Generalitat Valenciana


Sumari del DOGV 8195, del 21-12-2017 (2017/11766)

RESOLUCIÓ de 7 de desembre de 2017, del director general del Servei Valencià d'Ocupació i Formació, per la qual es publica l'ampliació dels crèdits màxims que han de finançar les subvencions destinades al foment de l'ocupació per a persones amb discapacitat en centres especials d'ocupació, regulades en l'Ordre 6/2016, de 27 de juny, de la Conselleria d'Economia Sostenible, Sectors Productius, Comerç i Treball, i convocades en l'exercici 2017 per la Resolució de 30 de desembre de 2016, del director general del Servei Valencià d'Ocupació i Formació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8195

Data del DOGV
:   21-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11351


Data del document
:   07-12-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de desembre de 2017, del director general del Servei Valencià d'Ocupació i Formació, per la qual es publica l'ampliació dels crèdits màxims que han de finançar les subvencions destinades al foment de l'ocupació per a persones amb discapacitat en centres especials d'ocupació, regulades en l'Ordre 6/2016, de 27 de juny, de la Conselleria d'Economia Sostenible, Sectors Productius, Comerç i Treball, i convocades en l'exercici 2017 per la Resolució de 30 de desembre de 2016, del director general del Servei Valencià d'Ocupació i Formació. [2017/11993]  
En el Diari Oficial de la Generalitat Valenciana número 7822, de 6 de juliol de 2016, es va publicar l'Ordre 6/2016, de 27 de juny, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions públiques destinades al foment de l'ocupació de persones amb discapacitat o diversitat funcional en centres especials d'ocupació (CEE) i enclavaments laborals.  
En el Diari Oficial de la Generalitat Valenciana de 7 de març de 2017, número 7994, es va publicar la Resolució de 30 de desembre de 2016, del director general del SERVEF, per la qual es convoquen les subvencions públiques destinades al foment de l'ocupació de persones amb discapacitat o diversitat funcional en centres especials d'ocupació i enclavaments laborals per a l'exercici 2017, per la qual es va donar publicitat a les línies de crèdit i a l'import global màxim destinat a finançar estes subvencions. En l'article 2 es va establir que aquestes ajudes es financen per un import global màxim de 31.392.720 euros, a càrrec del programa pressupostari 322.51, Foment d'ocupació, segons detall de línies i imports que a continuació s'especifiquen:  
a) Les ajudes als costos salarials per al manteniment de llocs de treball ocupats per persones amb diversitat funcional en centres especials d'ocupació, regulades en capítol I del títol II de l'ordre per la qual s'estableixen les bases reguladores, així com les ajudes a l'empresa ordinària per contractació indefinida de treballadors amb diversitat funcional procedents d'enclavaments laborals regulades en el títol III de la dita ordre, es finançaran a càrrec del capítol 4, codi línia S2240000, per un import màxim de 96.621.663,00 euros, corresponents a fons procedents del Servei Públic d'Ocupació Estatal (SEPE).  
  
b) Les ajudes destinades a projectes d'inserció a través dels CEE+I, regulades en el capítol II del títol II de l'ordre per la qual s'estableixen les bases reguladores, es financen a càrrec del capítol 4, codi línia S2240000, per un import màxim de 30.000,00 euros, corresponents a fons propis no condicionats de la Generalitat.  
c) Les ajudes per a la inversió establides en els títols II i III de l'ordre per la qual s'estableixen les bases reguladores, destinades a l'adaptació de llocs de treball i/o eliminació de barreres arquitectòniques en centres especials d'ocupació i en empreses ordinàries que contracten treballadors amb discapacitat procedents d'un enclavament laboral, es finançaran a càrrec del capítol 7, codi línia S2243000, per un import màxim de 50.000,00 euros, corresponent a fons procedents del SEPE.  
  
De conformitat amb el que estableix la disposició final primera, apartat 3 de l'Ordre 6/2016 i en l'apartat 2 de l'article 2 de la Resolució de 30 de desembre de 2016, del director general del SERVEF, per la qual es convoquen les subvencions públiques destinades al foment de l'ocupació de persones amb discapacitat o diversitat funcional en centres especials d'ocupació i enclavaments laborals per a l'exercici 2017, considerant les sol·licituds presentades fins ara i que hi ha crèdit disponible, tenint en compte l'ampliació de la línia S2240000 en virtut de modificació pressupostària aprovada mitjançant la Resolució de data 17 de novembre de 2017, del conseller d'Economia Sostenible, Sectors Productius, Comerç i Treball, pertoca incrementar el finançament pressupostari i publicar una dotació addicional de fons per als esmentats programes i publicar-la en el Diari Oficial de la Generalitat Valenciana, sense establir un nou termini de presentació de sol·licituds. El programa de suport a la contractació indefinida de treballadors amb diversitat funcional procedents d'enclavaments laborals, regulat en el títol III de l'Ordre 6/2016, fins a la data de publicació d'aquesta resolució no ha tingut cap sol·licitud en aquest exercici.  
  
En conseqüència, i en virtut de les facultats establides en la disposició final primera de l'Ordre 6/2016 i en l'article 2 de la Resolució de 30 de desembre de 2016, del director general del SERVEF, resolc:  
  
  
Únic  
Incrementar la dotació assignada en la Resolució 30 de desembre de 2016, del director general del SERVEF, per la qual es convoquen les subvencions públiques destinades al foment de l'ocupació de persones amb discapacitat o diversitat funcional en centres especials d'ocupació i enclavaments laborals per a l'exercici 2017, en 5.756.000 euros, amb fons procedents del Servei Públic d'Ocupació Estatal (SEPE), consignat en el subprograma 322.51, Foment d'ocupació, d'acord amb el detall següent:  
a). Les ajudes als costos salarials per al manteniment de llocs de treball ocupats per persones amb diversitat funcional en centres especials d'ocupació, regulades en el capítol I del títol II de l'Ordre 6/2016,per la qual s'establixen les bases reguladores, així com les ajudes a l'empresa ordinària per contractació indefinida de treballadors amb diversitat funcional procedents d'enclavaments laborals regulades en el títol III de la dita ordre: s'amplia la dotació en 5.756.000 euros, finançada a càrrec del capítol IV, del subprograma 322.51, codi línia S2240000, amb fons procedents del Servei Públic d'Ocupació Estatal (SEPE), amb això la dotació per a aquestes ajudes aconsegueix un import màxim de 92.740.539 euros.  
Després de l'increment, la dotació per a l'exercici 2017, per a les ajudes regulades en l'Ordre 6/2016, de 27 de juny, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions públiques destinades al foment de l'ocupació de persones amb discapacitat o diversitat funcional en centres especials d'ocupació (CEE) i enclavaments laborals, aconsegueix un import global màxim de 86.222.663 euros.  
  
Contra aquesta resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la notificació, davant del jutjat contenciós administratiu corresponent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant de la persona titular de la Direcció General del SERVEF en el termini d'un mes, computat en els termes ja mencionats, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que puga interposar-se qualsevol altre recurs dels previstos en la legislació vigent.  
  
  
València, 7 de desembre de 2017.- El director general: Enric Nomdedéu i Biosca.